《八桂堂呈叶潜仲》
宋代·刘克庄

字子初度日，畏客如避仇。
朱门禁入谒，青山招出游。
置醴泉石间，凉意生觥筹。
风槛绛华馥，冰盆丹实浮。
起诵眉寿篇，酌君介千秋。
煌煌丞相丞，少也宜袭侯。
黑头去云远，白发来何稠。
君言权位盛，孰若志意修。
静观钟鼎族，起灭犹轻沤。
祝君象韩吕，不羡熺与攸。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。